Iniciades les obres de pavimentació i asfaltat de l'aparcament de l'avinguda Mediterrani
27 de juliol 2020

  

![](/media/iwqlfqhx/34c_aparcamiento-avd-mediterraneo-15.jpg)  
  

Les obres de pavimentació i asfaltat de l'aparcament de l'avinguda Mediterrani, situat al costat de les pistes de tenis, s'han iniciat hui. Esta obra, que és una de les prioritats marcades per la taula de treball de mobilitat de l'Ajuntament de Sagunt, s'ha adjudicat a l'empresa BECSA SA, per un import de 35 880 euros (IVA inclòs) i té un termini d'execució de quinze dies.

  

L'alcalde de Sagunt, Darío Moreno, ha visitat este matí les obres i ha declarat que a més de donar solució a una reclamació veïnal «**guanyem un espai per a la ciutat que, a més de per al seu ús d'aparcament, en el futur es podrà utilitzar per a qualsevol tipus d'esdeveniment**». Segons el primer edil encara que es tracte d'una xicoteta intervenció «**suposa un gran pas per a la ciutat i, en particular, per al passeig marítim que continuem posant en valor com una de les grandíssimes zones d'atracció turística que té la nostra ciutat**».

  

Amb l'alcalde, el regidor de Manteniment, Pepe Gil, també ha visitat l'inici d'estes obres que a més de generar al voltant de 200 places d'aparcament ajudaran a desguassar les aigües pluvials. «**Esta intervenció a més produirà un augment important de les places d'aparcament ja que estaran marcades i organitzades perquè es puga estacionar de la millor manera**» ha declarat el regidor qui ha demanat comprensió a la ciutadania perquè durant estos dies no es podrà aparcar per les obres. A més, l'edil ha explicat que en l'anterior legislatura «**ens topàrem amb un aparcament que algú havia cedit a una suposada associació de discapacitats i vam haver de barallar amb Costes perquè li llevaren eixa cessió a la persona que portava la suposada entitat**» i a més ha recordat en eixa època calia pagar i actualment i de moment l'aparcament continuarà sent d'utilització lliure.

  

L'obra consistix a adequar la parcel·la de 4.632 m² situada en l'avinguda Mediterrani, a l'altura del número 44 (al costat de les pistes de tenis), i és una demanda veïnal pels problemes derivats de la generació de pols i els clots que no garantia les condicions mínimes de qualitat urbana i imatge. L'Ajuntament de Sagunt va sol·licitar autorització a la demarcació de Costes per a actuar sobre la zona, autorització que va rebre el consistori el 8 de juliol.

Recentment s'ha procedit a l’engravat i reperfilat de la superfície de llastos artificials. No obstant això, l'ús com a aparcament i maniobres de vehicles fa necessària una actuació més profunda.  

![](/media/5lehzidf/34c_aparcamiento-avd-mediterraneo-26.jpg)  

*   [](http://www.facebook.com/sharer.php?u=https://aytosagunto.es/va/actualitat/iniciades-les-obres-de-pavimentacio-i-asfaltat-de-l-aparcament-de-l-avinguda-mediterrani/ "Facebook")
*   [](http://twitter.com/share?url=https://aytosagunto.es/va/actualitat/iniciades-les-obres-de-pavimentacio-i-asfaltat-de-l-aparcament-de-l-avinguda-mediterrani/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/iniciades-les-obres-de-pavimentacio-i-asfaltat-de-l-aparcament-de-l-avinguda-mediterrani/ "Linked In")
*   [](mailto:?body=https://aytosagunto.es/va/actualitat/iniciades-les-obres-de-pavimentacio-i-asfaltat-de-l-aparcament-de-l-avinguda-mediterrani/)